Birtingarmyndin minnti á skáldsögu eftir Svíann Stieg Larsson : ríkir karlar og stúlkubörn . Úr því að skandalar og endurtekin stjórnarkreppa í íslenskum stjórnmálum rata aftur og aftur í heimspressuna . Þetta er áminning um nýja tíma . Einhvern veginn upplifir maður að stjórnsýslan vinni akkúrat öfugt við hana , upplýsingar skuli fara leynt nema þú getir sýnt fram á annað . Allt þetta sem gamlir siðir innrættu okkur að tala ekki um . Auglýsing Öll litlu en samt stóru leyndarmálin sem mátti ekki nefna . Það var gamla Ísland . Ef Bjarni Benediktsson hefði bara sagt eitthvað á þessa leið . Nógu snemma . Og án þess að byrja svo að fussa um leið , eins og á blaðamannafundi í Valhöll þar sem hann reyndi að segja hið rétta en gat svo ekki hamið sig og fór strax að hnýta í eitt og annað , búinn að leika sína rullu í leikritinu . Og kannski er ekki svo auðhlaupið að rata út úr þeim hafi maður á annað borð skipað sér sess í einu þeirra . Jafnvel þó að maður sé talsmaður í HeForShe . Kerfið spyrnir gegn nýrri menningu . Tilhneigingin til að segja nei frekar en já af því að þú getur það . Þroskuð fjölmiðlamenning Nú er uppi sú krafa að upplifun okkar af veruleikanum sé gjaldgeng . Fjórða valdið er valdið okkar ef við ræktum það . Valdið sem getur hjálpað hinum almenna borgara að leita réttar síns . Til að þessir nýju tímar , sem fólk talar um , verði að veruleika þarf að hlúa að gagnsæi og upplýsingagjöf . En ég bind samt vonir við þessar klausur sem hafa verið samdar fyrir nýja stjórnarskrá : Í fimmtándu grein nýju stjórnarskrárinnar stendur : Upplýsingaréttur : Öllum er frjálst að safna og miðla upplýsingum . Heimilt er í lögum að takmarka aðgang að vinnuskjölum enda sé ekki gengið lengra en þörf krefur til að varðveita eðlileg starfsskilyrði stjórnvalda . Um gögn sem lögbundin leynd hvílir yfir skulu liggja fyrir upplýsingar um ástæður leyndar og takmörkun leyndartíma . Og Í áttundu grein nýju stjórnarskrárinnar stendur : Öllum skal tryggður réttur til að lifa með reisn . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .